Nova jornada del programa 'Gandia camina'
11 maig 2023

## Nova jornada del programa 'Gandia camina'11 maig 2023Última actualització: 11 maig 2023

![](../gestion/img/143cbf25e200d9c5080c29ba44da363a32c4affc3f266ca7f0a0c55790b7107c.jpg)  
  

Ahir, un centenar de persones del Gandia Camina, programa impulsat pel Departament de Sanitat i Polítiques Saludables i l'Àrea d'Esports, ha realitzat una eixida juntament amb el personal d'Atenció Primària dels Centres de Salut de Gandia que col·labora en el desenvolupament d'aquesta iniciativa. El grup ha eixit del Centre Associatiu Joan Climent, rumb als Ullals de Gandia.  
  
A l'Alqueria del Duc, l'alumnat dels cursos del Centre de Turisme de Gandia d'"Operacions bàsiques de restaurant i bar", "Curs de cuina", "Operacions bàsiques de Pastisseria" i "Prepara-T: Atenció en sala i cuina bàsica", aquest últim en col·laboració amb ASINDOWN, ens ha rebut amb un esmorzar saludable.

  
Els participants han pogut gaudir d'un matí agradable per un dels parcs naturals del municipi de Gandia i conéixer a les persones que integren els distints grups d'aquest programa. Tots els participants han expressat la repercussió positiva que està tenint aquest tipus de programes en la seua salut física i mental.